આ અંગે મળતી માહિતી અનુસાર તાપી જિલ્લાના ડોલવણ તાલુકાનાં અંતાપુર ગામે રહેતી 19 વર્ષીય રમીલા ( નામબદલ્યું છે) નાઓને રાજેશ નામના યુવાને પ્રેમ સંબંધમાં ફસાવી હતી. રાજેશ ટ્રક ડ્રાઈવર તરીકે કામ કરતો હોય અવાર નવાર રમીલા સાથે મુલાકાત કરતો હતો ત્યારબાદ તેણે લગ્નની લાલચે રમીલા સાથે શરીર સંબંધ બાંધ્યો હતો જેથી રમીલા ગર્ભવતી બની હતી હાલમાં રમીલાને પાંચ માસનો ગર્ભ છે. જ્યારે આ વાતની જાણ થતાં રાજેશભાઈ અંડાભાઈ પટેલીયા(રહે, બેડચિત, તા-ડોલવણ) નાઓ ભાગી છૂટ્યો છે ઘટના અંગે રમીલાના પિતાએ ડોલવણ પોલીસ મથકે ફરિયાદ નોંધાવતાં ડોલવણ પોલીસે ગુનો નોંધી આગળની તપાસ હાથ ધરી છે.